എഴുപത്തൊന്നിലും ബാലകൃഷ്ണന് മിടുമിടുക്കന് കാലടി: എഴുപത്തൊന്നാം വയസില് 90 ശതമാനം മാര്ക്കോടെ പന്ത്രണ്ടാം ക്ലാസ് പാസായതിന്റെ സന്തോഷത്തിലാണ് മറ്റൂര് സ്വദേശിയായ വേലപറന്പില് ബാലകൃഷ്ണന്. 1966 ല് കാലടി ബ്രഹ്മാനാന്ദോദയം ഹൈസ്കൂളില് പഠിച്ചിരുന്ന ബാലകൃഷ്ണന് സാന്പത്തിക ബുദ്ധിമുട്ടുമൂലം പഠനം നിര്ത്തുകയായിരുന്നു. 55 വര്ഷങ്ങള്ക്ക് ശേഷമാണ് ഈ നേട്ടം. മൂന്ന് വര്ഷം മലയാറ്റൂര് നീലീശ്വരം എസ്എന്ഡിപി സ്കൂളില് ഞായറാഴ്ചയുള്ള ക്ലാസില് പങ്കെടുത്തു പഠിച്ചാണ് വിജയം നേടിയത്. കോവിഡ് സമയത്ത് ഓണ്ലൈന് പഠനം നന്നായി കൊണ്ടുപോകാന് ബാലകൃഷ്ണന് കഴിഞ്ഞില്ല. ഈസമയം രണ്ട് മക്കളും അച്ഛന് പിന്തുണയേകി. പഠിക്കാന് പ്രായം തടസമല്ലെന്ന് പറയുന്ന ബാലകൃഷ്ണന് ഡിഗ്രിയും പിജിയും നേടാനുള്ള ശ്രമത്തിലാണ്. ഭാര്യ: അമ്മിണി.